
Nr.74.385/2025      
RAPORT DE SPECIALITATE
privind aprobarea încheierii unui act adițional la contractul de administrare nr.11.826/2023 încheiat între Municipiul Alba Iulia și Centrul Cultural Palatul Principilor

Prin proiectul de hotărâre supus spre dezbatere Consiliului Local al municipiului Alba Iulia, se propune să se ia în discuție aprobarea încheierii unui act adițional la contractul de administrare nr.11.826/2023 încheiat între Municipiul Alba Iulia și Centrul Cultural Palatul Principilor, prin care se transmite în administrarea Centrului Cultural Palatul Principilor imobilul (teren), situat în Alba Iulia, str.Militari, nr.4, în curtea Palatului Principilor, înscris în CF nr.125237 Alba Iulia, cu nr.cadastral 125237, cu suprafața de 452 mp, având valoarea de inventar de 20.320,02 lei, conform Anexei care face parte integrantă din prezenta hotărâre.

La întocmirea proiectului de hotărâre, s-au avut în vedere următoarele:


În temeiul dispozițiilor HCL nr.238/2023, între municipiul Alba Iulia și Centrul Cultural Palatul Principilor a fost încheiat contractul de administrare nr.11.826/2023, contract ce avea ca obiect transmiterea în administrare către Centrul Cultural Palatul Principilor a următoarelor imobile:


1.Imobil – clădire Corpul E al Palatului Principilor Transilvaniei, cu regim de înălțime S+P+E, cu suprafața utilă de 638 mp, înscris în CF 85894-C1-U2 Alba Iulia, având valoarea de inventar de 22.772.868,98 lei (investiție în curs);


2.Imobil – teren Curtea Palatului Principilor Transilvaniei, înscris în CF nr.85896 Alba Iulia, cu nr.cadastral 85896, în suprafață de 2.845 mp, având valoarea de inventar de 98.634,58 lei.


La data transmiterii în administrarea Centrului Cultural Palatul Principilor a celor două imobile, s-au avut în vedere următoarele:


Prin dispozițiile HCL nr.167/2023 privind înființarea Muzeului Palatul Principilor Transilvaniei, a fost înființată această instituție publică de cultură de interes local, cu personalitate juridică, în subordinea Consiliului Local al municipiului Alba Iulia, având ca obiect de activitate principal constituirea științifică, administrarea, conservarea și restaurarea patrimoniului muzeal, cercetarea științifică, evidența, documentarea, protejarea și dezvoltarea patrimoniului muzeal, punerea în valoare a patrimoniului muzeal în scopul cunoașterii acestuia, educării și recreerii.

Pentru realizarea obiectului de activitate al acestei instituții, potrivit dispozițiilor art.7 alin.(3) din HCL nr.167/2023 privind înființarea Muzeului Palatul Principilor Transilvaniei, Primarul municipiului Alba Iulia are obligația de a iniția demersurile necesare transmiterii în administrarea acestei instituții a bunurilor prevăzute la art.5 din HCL nr.167/2023.


Precizăm faptul că în anul 2024, prin HCL nr.12/30.01.2024 privind reorganizarea funcțională a Muzeului Palatul Principilor Transilvaniei, denumirea acestei instituții a fost schimbată în Centrul Cultural Palatul Principilor, în acest sens fiind încheiat Actul adițional nr.1 la contractul de administrare nr.11.826/2023.


Prin adresa nr.160/04.02.2025, Centrul Cultural Palatul Principilor a solicitat încheierea unui act adițional la contractul de administrare nr.11.826/2023, act adițional prin care să se retragă dreptul de administrare a acestei instituții asupra Curții Palatului Principilor, având în vedere faptul că Primăria municipiului Alba Iulia dorea să acceseze fonduri nerambursabile pentru realizarea proiectului ”Amenajare spații culturale multifuncționale Ansamblul Palatul Principilor din Alba Iulia – Corp B și realizare poartă acces”, pentru accesarea finanțării acestui proiect ADR Centru solicitând ca bunurile care vor face obiectul finanțării să fie proprietate a municipiului Alba Iulia și să fie libere de orice sarcini, motiv pentru care Consiliul Local al municipiului Alba Iulia a adoptat HCL nr.44/07.02.2025 privind retragerea dreptului de administrare a Centrului Cultural Palatul Principilor asupra imobilului (teren) înscris în CF nr.85896 Alba Iulia.


Ulterior, la solicitarea Centrului Cultural Palatul Principilor, prin dispozițiile HCL nr.145/29.04.2025, imobilul-teren înscris în CF nr.85896 Alba Iulia, în suprafață de 2.845 mp (care a făcut obiectul contractului de administrare nr.11.826/2023) a fost dezmembrat în două loturi, Lotul 1 în suprafață de 2.393 mp și Lotul 2 în suprafață de 452 mp.


Prin adresa nr.1.531/19.06.2025, înregistrată la Primăria municipiului Alba Iulia sub nr.72.488/20.06.2025, Centrul Cultural Palatul Principilor solicită transmiterea în administrarea sa a imobilului-teren înscris în CF 125237 Alba Iulia în suprafață de 452 mp – rezultat în urma dezmembrării terenului înscris în CF nr.85896 Alba Iulia în suprafață de 2.845 mp – în vederea derulării optime a activității Centrului, respectiv desfășurarea activității acestei instituții și administrarea instalațiilor proprii de climatizare precum și a aleilor de acces în Corpul E al Palatului Principilor, motiv pentru care supunem spre dezbatere Consiliului local prezentul proiect de hotărâre.


La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

